CELEX: 32017R1846
Language: lv
Date: 2017-10-12 00:00:00
Title: Komisijas Īstenošanas regula (ES) 2017/1846 (2017. gada 12. oktobris), ar ko Īstenošanas regulu (ES) 2017/1272 groza attiecībā uz maksimālajiem budžeta apjomiem 2017. gadam, kas piemērojami dažām tiešā atbalsta shēmām Portugālē

13.10.2017   
            
            
               LV
            
            
               Eiropas Savienības Oficiālais Vēstnesis
            
            
               L 264/1
            
         KOMISIJAS ĪSTENOŠANAS REGULA (ES) 2017/1846
   (2017. gada 12. oktobris),
   ar ko Īstenošanas regulu (ES) 2017/1272 groza attiecībā uz maksimālajiem budžeta apjomiem 2017. gadam, kas piemērojami dažām tiešā atbalsta shēmām Portugālē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (1), un jo īpaši tās 22. panta 1. punktu un 42. panta 2. punktu,
   tā kā:
   
               (1)
            
            
               Komisijas Īstenošanas regulā (ES) 2017/1272 (2) noteikti valstu gada maksimālie apjomi dažām tiešo maksājumu shēmām 2017. gadā.
            
         
               (2)
            
            
               Īstenošanas regulā (ES) 2017/1272 ir noteikts Portugālei paredzētā pārdalošā maksājuma maksimālais apjoms saskaņā ar Portugāles lēmumu piemērot pārdalošo maksājumu, sākot no 2017. pieprasījumu gada. Pēc tam izrādījās, ka Portugāles paziņotajā finanšu piešķīrumā daļa no šīs shēmas paredzētajiem izdevumiem nav iekļauta. Lai nodrošinātu, ka tiek sasniegts šīs shēmas mērķis, proti, mērķis palielināt atbalstu par saimniecības pirmajiem hektāriem, būtu jāpalielina finanšu piešķīrums pārdalošajam maksājumam Portugālē 2017. gadā.
            
         
               (3)
            
            
               Tādējādi saskaņā ar Regulas (ES) Nr. 1307/2013 22. pantu pamata maksājuma shēmas maksimālais apjoms Portugālei 2017. gadā būtu attiecīgi jāsamazina.
            
         
               (4)
            
            
               Tādēļ attiecīgi būtu jāgroza Īstenošanas regula (ES) 2017/1272.
            
         
               (5)
            
            
               Tā kā ar šo regulu izdarītais grozījums ietekmē to, kā tiek piemērota Īstenošanas regula (ES) 2017/1272, ko piemēro no 2017. gada 1. janvāra, šī regula arī būtu jāpiemēro no tās pašas dienas.
            
         
               (6)
            
            
               Šajā regulā paredzētie pasākumi ir saskaņā ar Tiešo maksājumu komitejas atzinumu,
            
         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) 2017/1272
   Īstenošanas regulas (ES) 2017/1272 pielikumu groza šādi:
   
               1)
            
            
               I punktā ierakstu attiecībā uz Portugāli aizstāj ar šādu:
               
                           “Portugāle
                        
                        
                           267 437 ”;
                        
                     
         
               2)
            
            
               III punktā ierakstu attiecībā uz Portugāli aizstāj ar šādu:
               
                           “Portugāle
                        
                        
                           23 050 ”
                        
                     
         2. pants
   Stāšanās spēkā un piemērošana
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 12. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 608. lpp.
   
   
      (2)  Komisijas 2017. gada 14. jūlija Īstenošanas regula (ES) 2017/1272, ar ko nosaka maksimālos budžeta apjomus 2017. gadam attiecībā uz dažām tiešā atbalsta shēmām, kuras paredzētas Eiropas Parlamenta un Padomes Regulā (ES) Nr. 1307/2013 (OV L 184, 15.7.2017., 5. lpp.).